Вам не падаецца, што гэта ўсё неяк ужо крыху хваравіта? Вы ніколі не адчувалі сябе героямі рэаліці-шоў, якое ствараюць пра вас усе гэтыя камеры, прычым ствараюць немаведама для каго (і гэта якраз самае трывожнае)? Вы калі-небудзь лічылі колькасць камер, што расстаўленыя на вашай дарозе з працы дадому? У найбліжэйшым да вас пераходзе метро? Уздыміце галаву, калі праходзіце, напрыклад, пад плошчай Перамогі. Уздыміце галаву і проста падлічыце.